’  Απόψεις  και  Εισηγήσεις  του  κεοκυπριακου  Συνδέσμου  πάνω 
στήν  Κυπριακή  Εκπαίδευση 


"Υστερα  από  χιλιετηρίδες  δουλείας  6  Κυπριακός  λαός  στό  σύνολό  του 
απόκτησε  γιά  πρώτη  φορά  τό  1960  την  ανεξαρτησία  του  καί  γεννήθηκε 
έτσι  ή  Κυπριακή  Δημοκρατία-  "Αν  καί  έξ  αιτίας  των  συμφωνιών  καθώς 
καί  άλλων  λόγων  ή  άνεζαρτησία  αότή  δέν  ήταν  πλήρης,  γιά  πρώτη  φορά, 
ωστόσο,  6  Κυπριακός  λαός  έπαιρνε  την  μοίρα  του  στά  χόρια  του, 
ψήφιζε,  αποφάσιζε,  κυβερνούσε  τόν  τόπο  του,  δημιουργούσε  δική  του 
ιστορία  στήν  δική  του  πατρίδα. 

Στά  λίγα  χρόνια  τής  ανεξαρτησίας  παρ’ολες  τίς  δυσκολίες,  η 
Κυπριακή  Δημοκρατία  έγινε  μιά  ευημερουσα  κοινωνία  με  αξιοπρεπή  καί 
σεβαστή  υπόσταση  ανάμεσα  στά  άλλα  κράτη.  Μιά  άρωστημενη  όμως 
νοοτροπία  έθνικισμού  κράτησε  την  Κυπριακή  Κοινωνία  διχασμένη  καί 
την  οδήγησε  στό  χείλος  τής  καταστροφής.  '  Ο  χΊεοκυπριακός  Σύνδεσμος 
πιστεύει  δτ ι  καί  τώρα  ακόμα  δέν  είναι  αργά  νά  καταλύσουμε  τούτη  τήν 
νοοτροπία  καί  νά  βάλουμε  στή  θέση  της  τά  στοιχεία  πού  συνθέτουν  τήν 
αληθινή  φυσιογνωμία  του  λαού  μας.  Στήν  προσπάθεια  τούτη  πρωταρχικό 
ρόλο  καί  ευθύνη  έχει  ή  κυπριακή  έκπαίδευση. 

Γιά  νά  πετύχε ι  στό  έργο  της  ή  έκπαίδευση,  πρέπει  τό  Κράτος  νά 
υιοθετήσει  εκπαιδευτική  πολιτική  πού  νά  άνταποκρ ίνετα ι  στές 
απαιτήσεις  τού  άγωνιζόμενου  λαού  καί  στά  δεδομένα  πού  συνθέτουν 
τήν  σύγχρονη  κυπριακή  πραγματικότητα.  Αυτοί  οι  δύο  παράγοντες 
μπορούν  σέ  συντομία  νά  συνοψισθούν  ώς  έξήςί 

1.  0  κυπριακός  λαός  διεξάγει  σήμερα  αγώνα  γιά  νά  επιβιώσει  σάν 

λαός  καί  νά  ολοκληρώσει  τήν  απελευθέρωση  τής  πατρίδας  γης  του. 

Στον  αγώνα  τούτο,  πρωταρχικής  σημασίας  είναι  ή  ένότητα  τού  λαού 
ανεξάρτητα  από  έθνολογικές,  θρησκευτικές,  ιδεολογικές  ή  άλλες 
διαφορές  μεταξύ  των  ομάδων  πού  συνθέτουν  τήν  Κυπριακή  Κοινωνία. 

Μακροπρόθεσμος  καί  αμετάθετος  στόχος  καθώς  καί  τέρμα  τού 
κυπριακού  αγώνα,  είναι  ή  έδραίωση  τής  κυπριακής  ανεξαρτησίας  καί 
ή  διαφύλαξη  καί  ενδυνάμωση  τής  Κυπριακής  Δημοκρατίας  σάν  ανεξάρτητης 
χώρας  σ  ολόκληρη  τήν  επικράτεια  της. 

2. Πέρα  από  τήν  κατάσταση  πού  διαμορφώθηκε  ύστερα  από  τήν  προδοτική 
επίθεση  εναντίον  της  Κυπριακής  Δημοκρατίας  καί  άπό  τήν  Τουρκική 
εισβολή  πού  άκολούθησε  στις  20  ’ Ιουλίου,  βασικά  δεδομένα  τής  σύγχρονης 
κυπριακής  πραγματικότητας  είναι: 

(α)  'Η  πολυεθνική  σύνθεση  τής  κυπριακής  κοινωνίας. 

(β)  *Η  ύπαρξη  μιας  κυπριακής  κρατικής  οντότητας,  ανεξάρτητης 
από  τήν  *Ελλάδα  καί  τήν  Τουρκία. 

(γ)  *Η  λειτουργία  σέ  τοπικά  καί  διεθνή  πλαίσια  μιας  ανεξάρτητης 

Δημοκρατίας  μέ  δική  της  επικράτεια,  δικούς  της  κυβερνητικούς 

θεσμούς,  δίκη  της  κο ι νω.νικο-0 ίκονομική  καί  αναπτυξιακή 
πολιτική  καθώς  καί  δική  της  εξωτερική  πολιτική  καί  σχέσεις. 

(δ)  ' Επίπεδο  πνευματικής,  κοινωνικής  καί  πολιτικής  άναπτυξεως 
που  συγκρίνεται  εύνοϊκά  μέ  άλλα  αναπτυγμένα  κράτη  καί 
(ε)  ’ Αστικός  πιο  πολύ  καί  λιγώτερο  αγροτικές  τρόπος  ζωής. 

Κάτω  από  τό  πρίσμα  τής  πιό  πάνω  πραγματικότητας,  ένα  καινούργιο 
περιεχόμενο  τής  κυπριακής  άκπαίδευσης  πρέπει  οπωσδήποτε  νά  τονίζη 
8λα  τά  σημεία  πού  ένώνουν  τές  διάφορες  ομάδες  του  κυπριακού  λαού. 

'  Η  τάση  νά  ξεχωρίζωνται  καί  νά  μεγαλοποιούνται  υι  διαφορές  μεταξύ 
των  ομάδων  τής  Κυπριακής  κοινωνίας,  καί  ταυτόχρονα  νά  τονίζωνται 
καί  νά  προβάλλωνται  οι  ομοιότητες  μέ  τά  αντίστοιχα  "έθνη",  πρέπει 
αμέσως  νά  σταματήση, 

Δέν  υπάρχει  καμμιά  αμφιβολία  πώς  τό  έκπαιοευτικό  σύστημα  μέχρι 
σήμερα  δέν  υπηρέτησε  άλλα  υπονόμευσε  τήν  έννοια  του  ανεξάρτητου 
κράτους.  *Από  6ώ  καί  μπρος  ή  εκπαίδευση  θά  πρέπει  όχι  μόνο  νά 
άναπροσαρμόση  καί  νά  ταύτιση  τούς  στόχους  της  μ  εκείνους  τής 
Πολιτείας  αλλά  καί  νά  χρησιμοποίηση  έκεΐνα  τα  μέσα  πού  θά  οδηγήσουν 
στήν  υλοποίησή  τους.  *0  συσχετισμός  στόχων  και  μέσων  είναι  βασικός* 

Τό  καινούργιο  εκπαιδευτικό  σύστημα  θά  πρέπει  νά  θεμελιωθη  πάνω  στην 
κυπριακή  πραγματικότητα  πού  τήν  συνθέτουν  όυό  βασικά  στοιχεία;  οτ ι 
ζουμε  στήν  ανεξάρτητη  Κυπριακή  Δημοκρατία  καί  οτ ι  στόχος  του  αγώνα 
μας  είναι  ή  έδραίωση  καί  διαφύλαξη  αυτής  τής  ανεξαρτησίας.  Θά  πρέπει 
λοιπόν  τό  περιεχόμενο  καί  οι  στόχοι  τής  εκπαίδευσης  νά  διαμορφωθούν 
μέ  βάση  τές  ακόλουθες  προτάσεις. 

1.  1 Η  κοινωνική  καί  πολιτική  αγωγή  των  παιδιών  μας  πρέπει  να  αποοκοπη 
στήν  καλύτερη  δυνατή  ένημέρωση  τους  πάνω  στήν  ιστορία  καί  τήν  παρούσα 
κοινωνική  καί  γεωπολιτική  υπόσταση  τής  χώρας  μας  ώστε  νά  αναπτύσσεται 
ή  σωστή  έκτίμηση  καί  νομιμοφροσύνη  πρός  τήν  Κυπριακή  Δημοκρατία  καί 
νά  ριζώνει  στίς  ψυχές  των  παιδιών  ή  αγάπη  γιά  μιά  ενωμένη,  ολόκληρη 
καί  έλεύθερη  Κυπριακή  Πατρίδα. 

*Η  επιδίωξη  καί  επίτευξη  του  στόχου  τούτου  θά  συμβάλη  στήν  σωστή 
πατριωτική  διαπαιδαγώγηση  των  παιδιών  ώστε  να  αγαπήσουν  και  να 
αγωνιστούν  γιά  τήν  έλευθερία,  τήν  αξιοπρέπεια  καί  τήν  πρόοδο  τής 
χώρας  τους,  άνεξάρτητα  απ* όπο ιεσδήποτε  ιδεολογικές,  εθνολογικές, 
θρησκευτικές  ή  άλλες  προτιμήσεις  δικές  τους  ή  τής  ομάδας  στήν 
οποίαν  θέλουν  νά  ανήκουν. 

2.  "Ολα  τά  φρονηματ  ιστ ικά  μαθήματα  καί  οί  ήθοπλαοτικές  εμπειρίες 
των  παιδιών,  πρέπει  νά  συμβάλλουν  στήν  πληρέστερη  δυνατή  κατανόηση 
των  πολυεθνικών  κοινωνιών  καί  ιδιαίτερα  στην  άνάπτυξη  θετικών  τάσεων 
καί  σχέσεων  μεταξύ  των  εθνικών  ομάδων  πού  αποτελούν  τήν  Κυπριακή 
Κοινωνία.  *ίί  έκπαίδευση  μας  πρέπει  επομένως  νά  παρέχει  τέτοιες 
εμπειρίες  καί  τέτοια  αγωγή, πού 

(α)  νά  αναπτύσσει  τήν  έλεύθερη  σκέψη  καί  νά  βοήθα  στην  καταπολέμηση 
ρατσιστικών,  σωβινιστικών  καί  φασιστικών  αντιλήψεων,  τονίζοντας 
την- ζημιά  πού  κάνουν  στες  πολυεθνικές  κοινωνίες  καί  ιδιαίτερα  στην 
δική  μας  κοινωνία. 

(β)  Νά  συμβάλλη  στην  δημιουργία  τέτοιων  χαρακτήρων  ώστε  να 
τοποθετούνται  πάντα  ψηλά  στην  Ιεραρχική  κλίμακα  των  άξιων  τά 
πανανθρώπινα  ιδανικά  τής  αγάπης,  τής  ειρήνης,  την  ελευθερίας,  τού 
αλληλοσεβασμού  καί  τής  ανθρώπινης  αξιοπρέπειας  γενικά  άλλα  καί 
ιδιαίτερα  δπως  αυτή  έκφράζεται  στήν  ελεύθερη  έ'/ιιδίωξη  τής  ατομικής 
καί  οικογενειακής  ευημερίας  καί  τής  πλήρους  συμμετοχής  στά  κοινά 
κα  ί 

(γ)  Νά  καλλιεργή  τήυ  προσήλωση  στούς  δημοκρατικούς  θεσμούς. 

3·  Πιστεύουμε  πώς  οί  συνθήκες  κάτω  άπό  τές  όποιες  εζησεν  καί  ζει 
ό  Κυπριακές  λαός  στό  σύνολό  του,  έπιβάλλουν  την  έγκατάλειψη  τής 
ξεπερασμένης  πιά  έννοιας  τής  "έθνικής  αγωγής"  καί  την  αντικατάσταση 
της  μέ  μιά  πιό  προσγειωμένη  πατριωτική  αγωγή  πού  μπορεί  νάναι  πιό 
πλούσια  σέ  αληθινά  καί  ζωντανά  γιά  τόν  τόπο"  πνευματικά  καί  συναισθη¬ 
ματικά  βιώματα  γιά  τά  παιδιά  της  Κύπρου.  Μέ  μιά  τέτοια  άγωγή,  πού 
θά  ένισχύεται  συστηματικά  μέ  τά  κατάλληλα  σύμβολα,  ή  Κυπριακή  έκπαίδευση 
θά  διαδραματίσει  θετικό  καί  αποτελεσματικό  ρόλο  στήν  δημιουργία  τού 
αγωνιστικού  σθένους  καί  τού  πατριωτικού  ενθουσιασμού  πού  χρειάζεται 
η  τωρινή  καί  η  νέα  γενιά  γιά  πλήρη  καί  ένεργό  συμμετοχή  στον  άγώνα  γιά 
την  απελευθέρωση  τής  πατρίδας  καί  τήν  επιβίωση  τού  λαού  μας. 

'Η  υλοποίηση  των  πιό  πάνω  στόχων  είναι  ανεξάρτητη  άπό  όποιαδήποτε  μορφή 
λύσης  τού  Κυπριακού  Προβλήματος.  Κι’αύτό  γιατί  οι  στόχοι  είναι 
δεδομένοι  καί  ακόμα  γιατί  τούς  υπαγορεύει  ή  αδήριτη  ανάγκη  τής 
έπιβίωσης  μας  σάν  Ααού  καί  Κράτους. 

0  ιΊεοκυπριακός  Σύνδεσμος  θά  ύποβάλη  σύντομα  παρατηρήσεις  καί  εισηγήσεις 
πού  προκύπτουν  άπό  μιά  περ ιεχομεν ική  ανάλυση  τού  άναγνωστικού  τού 
δημοτικού,  μέ  σκοπό  τήν  υπόδειξη  πρακτικών  μέτρων  γιά  τήν  υλοποίηση 
των  πιό  πάνω  σκοπών  στό  τομέα  τής  χρησιμοποίησης  αναγνωστικών  γιά 
τήν  διδασκαλία  τής  γλώσσας. 


